Font de Canaletes - Mapa Barcelona + Sostenible
Latitude: 2.170198119717
Longitude: 41.385140581729
Aquesta font dóna nom a la part més alta de la Rambla, tocant a la plaça de Catalunya, que es coneix com la Rambla de Canaletes. El nom prové d'una font que existia en el segle XVI en aquella zona, on l'aigua baixava per unes canaletes, d'aquí el nom de Font de Canaletes. Aquestes canaletes anaven a donar a un abeurador.
La font original estava situada al pati de l'edifici dels Estudis Generals, precedents de la Universitat de Barcelona, en desaparèixer aquest edifici la font fou traslladada a la Rambla. L'aigua, originàriament, provenia de les mines de Collserola i entrava a la ciutat pel Portal de l'Àngel, des d'allí una canal de ceràmica portava l'aigua per la muralla fins a la part alta de la rambla on la primera font a rebre l'aigua era aquesta. És per això que en ser la primera font prengué fama de tenir l'aigua més fresca.
Quan es van enderrocar les muralles de Barcelona, s'hi va instal·lar una nova font l'aigua que provenia de la Mina de Montcada. La font actual data del 1890 quan l'ajuntament aprovà la instal·lació d'una font fanal.
58ff427724dd5d5c318b4568